 తండ్రి ఆజ్ఞ శిరసావహించటానికి రామ్మూర్తి తుపాకిగుండులా బయటకువెళ్ళిపోయాడు.

 చంద్రయ్య సత్యమూర్తి వంక ఓ చూపు చూశాడు అంతే! ఏమీ మాట్లాడలేదు. మౌనంగా నిలబడ్డాడు. కాని సత్యమూర్తిని ఆ చూపే గుండెని చీల్చినట్లయింది. గుండెని పిండినట్లయింది. అతనివంక చూడలేక దృష్టి ప్రక్కకి మరల్చుకున్నాడు. ఏమీ అనలేకపోయాడు బయటకు వీలయితే అక్కడ్నుంచి తప్పించుకుని పోదామని ప్రయత్నిస్తున్నాడు.

 రామకృష్ణయ్యగారు మాత్రం ప్రగల్భాలు పలుకుతూ, అట్టహాసాలు చేస్తూ అటూయిటూ పచార్లుచేస్తున్నారు.

 ఛ. ఛ! ఎలాంటి విషమ ఘడియలు!!

 చివరకు రామ్మూర్తి పోలీసుల్ని వెంటబెట్టుకుని వచ్చాడు. వాళ్ళు ప్రశ్నల వర్షం కురిపించారు. వాళ్ళు పెద్ద కధానాయకులైనట్లు భంగిమలు పెట్టారు. ఆఖరికి చంద్రయ్యని పోలీసు స్టేషన్ కి తీసుకువెళ్ళి లాకప్ లో వుంచారు.

 "తెగులు కుదిరింది వెధవకి? అలాంటి వాళ్ళని దగ్గరకు చేరిస్తే గొంప గుల్లయిపోదూ?" అని తండ్రి కొడుకులు భుజాలెగరేస్తూ అవతలకి నిష్క్రమించారు.

 సత్యమూర్తికి మనసంతా వికలమైంది. ఆ పూట సరిగ్గా భోజనం కూడా సహించలేదు. కాలుగాలిన పిల్లిలా ఇల్లంతా కలియతిరిగాడు.

 ఆ సాయంత్రం చంద్రయ్య భార్య సీతమ్మ ఏడుస్తూ పరిగెత్తుకు వచ్చింది. 

  "బాబూ! మీ పాదాలకి మొక్కుతాను.ఇదేమిటన్నాయం? మా వోడు మీ దగ్గర పదిహేను సంవచ్చరాలకాడినుండి పడున్నాడు. మిమ్మల్ని తన చేతుల్తో పెంచాడు. ఎప్పుడైనా ఇంట్లోని పూచికపుల్ల ముట్టుకుని ఎరుగునా? కాని కాలం వొచ్చి యిలాటి నిందపడ్డాడు. బాబూ! నేను చెబుతున్నా. ఆడు చాలా నిజాయితీ అయినా మనిషి. ప్రాణం పోయినా అలాంటి యెదవపని చెయ్యడు. నలుగురు పిల్లలు ఆలో లక్ష్మణా అని ఏడుస్తున్నారు. దయతల్చి ఆన్ని వొదిలెయ్యండి బాబూ. మా మానాన మేము యెక్కడికయినా పోయి బతుకుదాం. ఈ యింటికీ మాకూ ఋణం తీరిపోయిందనుకుంటాము."

 సీతమ్మ అతని పాదాలను పట్టుకుని ఏడ్చింది.

 సత్యమూర్తి అప్రతిభుడయ్యాడు ఆమె కేమి జవాబు చెప్పాలో తెలీక అక్కడ్నుంచి పారిపోదా మనుకున్నాడు. "మరి...మరి....అతనే చేసినట్టు నమ్మక తప్పలేదు సీతమ్మ" అన్నాడు ఎలాగో.

 "నమ్ముతారు బాబూ! నమ్ముతారు. ఏళ్ళతరబడి చేసినా సేవ చెప్పుడు మాటలు విని మరచిపోతారు. మంచి తనానికి రోజులుకావు బాబూ యివి. పలుకుబడీ, నోరూ వున్నవాడే మారాజు."

 "ఇదిగో సీతమ్మా! ఇక్కడిలా గోల చెయ్యకు ఇంట్లోకివచ్చి యీ అల్లరి, ఆగం ఏమిటి? శిక్షపడకుండా చూస్తాలే. వెళ్ళు వెళ్ళు" అని గదమాయించేశాడు సత్యమూర్తి.

 "అల్లరి చెయ్యను మారాజా! ఆగమూ చెయ్యను. మావోడ్ని ముట్టుకు విడిచిపెట్టండి. మళ్ళీ మీ గడప తొక్కితే అడగండి" పౌరుషం ధ్వనిస్తూన్న కంఠంతో ప్రార్ధించింది సీతమ్మ.

 "అలాగేలే. నేను వెళ్ళి మాట్లాడి విడిపిస్తాను. ఇంకా రగడ చెయ్యకుండా వెళ్ళు" అని యిహ అక్కడ వుండకుండా లోపలికి వెళ్ళిపోయాడు.

 పనివాడ్ని పోలీసులకి అప్పజెప్పటంలో తొందర పడ్డానని అతను విపరీతంగా పశ్చాత్తాప పడుతున్నాడు. చంద్రయ్య తన వంక చూచిన చూపులే చీటికీ మాటికీ గుర్తుకువచ్చి అతన్ని కలవరపెడ్తున్నాయి. తనమీద పడ్డ నేరం విని అతను వొణికిపోలేదు. ఏడ్చి మొత్తుకోలేదు. "నాకేమీ తెలీదు" అన్నాడంతే. అని తన గుండెల్ని చీల్చే చూపులు చూశాడు.

 పరమలోభి, నిక్కచ్చి మనిషి అయినా తండ్రిదగ్గరే చంద్రయ్య ఎంతో అభిమానంగా వెలిగి, ఎప్పుడూ ఒక్క మాట అనిపించుకోకుండా సంచరించాడు. తన నెంతో మక్కువగా చూసుకున్నాడు. తనే హృదయం లేకుండా ప్రవర్తించాడు.

 ఉన్నట్లు అతనికో ఆలోచన కలిగింది. తండ్రి, అన్నగారూ ఎవరూ ఇంట్లో లేరు. తన ఆలోచన కార్య రూపంలో పెట్టటానికి యిదే మంచి సమయమనుకున్నాడు. అటూ ఇటూ చూసి మెల్లగా అన్నగారుండే గదిలోకి జొరబడ్డాడు.

 ఈ పని చెయ్యటానికి అతనికి అసహ్యంగానే వుంది. అయినా అనుమానం నివృత్తి చేసుకోటానికి, ఆచరించక తప్పదు. దగ్గర్లో ఎవరూ మనుషులు లేరు. అన్నగారి పెట్టెకు చిన్న తాళం వేసివుంది. జేబులోంచి తాళం చెవులగుత్తి తీసి రెండు మూడునిమిషాలు కష్టపడేసరికి తాళం వచ్చేసింది. వొణుకుతూన్న చేతుల్తో గబగబ అందులో వున్న బట్టలన్నీ అటూ యిటూ త్రోసేసి కలయవెదికాడు. చెత్తా చెదారం చాలా వుంది లోపల అవన్నీ పెల్లగించి, చేతులు అట్టడుగుకు జొనిపి అక్కడ వెదికేసరికి కాయితాల స్పర్శ తగిలింది. కరెన్సీనోట్ల స్పర్శ అతనికి బాగా తెలుసు. అతని గుండె గబగబ కొట్టుకుంది. బయటకు లాగి చూశాడు. అవేనోట్లు, వంద రూపాయల నోటుమీద కలంగీత అతనికి స్పష్టంగా గుర్తువుంది. అతని కళ్ళు చెదిరాయి. మరుక్షణంలో కోపంతో ముఖం ఎర్రబడిపోయింది. పెదవులు కంపించాయి. శరీరంవొణుకుతోంది. ఆ నోట్లు తీసుకున్నాడు. చీదర బాదరాగా చేసిన ట్రంకుపెట్టె నలాగే వొదిలేశాడు. మూతకూడా వెయ్యలేదు. తన గదిలోకి వచ్చి కోపంతో చలించిపోతూ అటూ యిటూ తిరగసాగాడు.
 tandri aagna sirasaavahinchataaniki rammurthy tupakigundula bayatakuvellipoyadu.

 chandrayya satyamurthy vanka oo chuupu chushadu anthe! emi matladaledu. mounamgaa nilabaddadu. kaani satyamuurtini aa chuupee gundeni cheelchinatlayindi. gundeni pindinatlayindi. atanivanka chudaleka drushti prakkaki maralchukunnadu. emi analekapoyadu bayataku veelayithe akkadnunchi tappinchukuni podamani prayatnistunnadu.

 ramakrishnayyagaru maatram pragalbhaalu palukutuu, attahaasaalu chestu atuitoo pachaarluchestunnaaru.

 cha. cha! elanti vishama ghadiyalu!!

 chivaraku rammurthy poliisulni ventabettukuni vachaadu. vaallu prasnala varsham kuripinchaaru. vaallu pedda kadhaanaayakulainatlu bhangimalu pettaaru. aakhariki chandrayyani polisu station ki teesukuvelli lakap loo vunchaaru.

 "tegulu kudirindi vedhavaki? alanti vaallani daggaraku cheriste gompa gullayipodu?" ani tandri kodukulu bhujalegarestu avatalaki nishkraminchaaru.

 satyamuurtiki manasanta vikalamaindi. aa poota sarigga bhojanam kuudaa sahinchaledu. kaalugaalina pillila illanta kaliyatirigaadu.

 aa saayantram chandrayya bharya seetamma edustu parigettuku vachindi. 

  "baaboo! mee paadaalaki mokkutaanu.idemitannayam? maa vodu mee daggara padihenu samvacharaalakaadinundi padunnadu. mimmalni tana chetulto penchaadu. eppudaina intlooni poochikapulla muttukuni erugunaa? kaani kaalam vochi yilati nindapaddaadu. baaboo! nenu chebutunna. aadu chala nijaayitii aina manishi. praanam poina alanti yedavapani cheyyadu. naluguru pillalu aalo lakshmana ani edustunnaru. dayatalchi aanni vodileyyandi baaboo. maa maanaana memu yekkadikayina poyi batukudam. ee yintiki maakuu runam teeripoyindanukuntaamu."

 seetamma athani paadaalanu pattukuni edchindi.

 satyamurthy apratibhudayyaadu aame kemi jawabu cheppalo teleeka akkadnunchi paripoda manukunnadu. "mari...mari....athane chesinattu nammaka tappaledu seetamma" annadu elago.

 "nammutaaru baaboo! nammutaaru. ellatarabadi chesina seva cheppudu maatalu vini marachipotaru. manchi tanaaniki rojulukavu baaboo yivi. palukubadi, noru vunnawade maraju."

 "idigo seetamma! ikkadila gola cheyyaku intlokivacchi yee allari, aagam emiti? sikshapadakunda chustale. vellu vellu" ani gadamaayinchesaadu satyamurthy.

 "allari cheyyanu maraja! aagamuu cheyyanu. mavodni muttuku vidichipettandi. mallee mee gadapa tokkite adagandi" pourusham dhwanistunna kanthamtho praardhinchindi seetamma.

 "alagele. nenu velli matladi vidipistaanu. inka ragada cheyyakunda vellu" ani yiha akkada vundakunda lopaliki vellipoyaadu.

 panivaadni polisulaki appajeppatamlo tondara paddaanani atanu vipareetamgaa paschaattaapa padutunnadu. chandrayya tana vanka chuuchina choopule cheetikee matiki gurtukuvacchi atanni kalavarapedtunnaayi. tanameeda padda neram vini atanu vonikipoledu. edchi mottukoledu. "nakemi teleedu" annadanthe. ani tana gundelni cheelche chuupulu chushadu.

 paramalobhi, nikkacchi manishi aina tandridaggare chandrayya entho abhimaanamgaa veligi, eppuduu okka maata anipinchukokunda sancharinchaadu. tana nentho makkuvagaa chusukunnadu. tane hrudayam lekunda pravartinchaadu.

 unnatlu ataniko aalochana kaligindi. tandri, annagaaruu evaruu intlo leru. tana aalochana kaarya roopamlo pettataaniki yide manchi samayamanukunnadu. atuu itoo chusi mellagaa annagarunde gadiloki jorabaddadu.

 ee pani cheyyataaniki ataniki asahyamgaane vundi. aina anumanam nivrutti chesukotaniki, aacharinchaka tappadu. daggarlo evaruu manushulu leru. annagari petteku chinna taalam vesivundi. jebulonchi taalam chevulagutti teesi rendu moodunimishaalu kashtapadesariki taalam vachesindi. vonukutuunna chetulto gabagaba andulo vunna battalannee atuu yitoo throsesi kalayavedikaadu. chetta chedaaram chala vundi lopala avannee pellaginchi, chetulu attaduguku jonipi akkada vedikesariki kaayitaala sparsa tagilindi. correncinotla sparsa ataniki baga telusu. athani gunde gabagaba kottukundi. bayataku laagi chushadu. avenotlu, vanda roopaayala notumeeda kalangeeta ataniki spashtamgaa gurtuvundi. athani kallu chedirai. marukshanamlo kopamtho mukham errabadipoyindi. pedavulu kampinchaayi. sareeramvonukutondi. aa notlu teesukunnadu. cheedara badaraga chesina trankupette nalaage vodilesadu. mootakuda veyyaledu. tana gadiloki vachi kopamtho chalinchipotu atuu yitoo tiragasaagaadu.